

บันทึกข้อความ

**ส่วนราชการ** สำนักงานปลัดองค์การบริหารส่วนตำบล โทร. 07-5290-122 .

**ที่** ตง 71201/27 **วันที่ 8** มกราคม 2563

**เรื่อง** รายงานผลการจัดทำโครงการเพิ่มประสิทธิภาพบุคลากรท้องถิ่น

----------------------------------------------------------------------------------------------------------------------------------เรียน นายกองค์การบริหารส่วนตำบลควนเมา

 ตามที่ สำนักงานปลัดองค์การบริหารส่วนตำบลควนเมา ได้จัดทำโครงการโครงการเพิ่มประสิทธิภาพบุคลากรท้องถิ่น ขององค์การบริหารส่วนตำบลควนเมา โดยกำหนดจัดการฝึกอบรม ในวันที่ 13 ธันวาคม 2562 ณ ห้องประชุมสภาองค์การบริหารส่วนตำบลควนเมา และเดินทางไปศึกษาดูงานระหว่างวันที่ 15 – 21 ธันวาคม 2562 ณ จังหวัดชุมพร สุพรรณบุรี เชียงใหม่ ลำพูน ลำปาง กำแพงเพชร และเพชรบุรี เพื่อให้บุคลากรได้เรียนรู้ระเบียบวิธีเกี่ยวกับการปฏิบัติงานตลอดจนเทคนิควิธีการปฏิบัติงานใหม่ๆ ที่จะสามารถนำมาปรับใช้ในการปฏิบัติงานตามอำนาจหน้าที่ของงาน อันจะนำมาซึ่งประสิทธิภาพประสิทธิผลในการปฏิบัติงานขององค์การบริหารส่วนตำบล ซึ่งจะส่งผลต่อการให้บริการประชาชนให้เกิดความพึงพอใจอย่างสูงสุดนั้น

บัดนี้ การจัดทำโครงการดังกล่าวเสร็จสิ้นเป็นที่เรียบร้อยแล้ว สำนักงานปลัดองค์การบริหารส่วนตำบล จึงขอรายงานผลการดำเนินงานดังกล่าวมาเพื่อให้นายกองค์การบริหารส่วนตำบลควนเมาทราบ รายละเอียดปรากฏตามสิ่งที่ส่งมาด้วยนี้

 จึงเรียนมาเพื่อโปรดทราบ

 วิศิณีย์ เจิมพงค์

 (นางวิศิณีย์ เจิมพงค์)

 นักทรัพยากรบุคคลชำนาญการ

ความเห็นหัวหน้าสำนักปลัด................................................................................................................

........................................................................................................................................................

 สปัน ชาญไชย

 (นางสปัน ชาญไชย)

 หัวหน้าสำนักปลัด

/ความเห็น...

-2-

ความเห็นปลัดองค์การบริหารส่วนตำบล...............................................................................................................

........................................................................................................................................................

 สมชาย แก้วเพ็ง

 (นายสมชาย แก้วเพ็ง)

 ปลัดองค์การบริหารส่วนตำบลควนเมา

ความเห็นนายกองค์การบริหารส่วนตำบลควนเมา.................................................................................................

........................................................................................................................................................

 สมชาย แก้วเพ็ง

 (นายสมชาย แก้วเพ็ง)

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลควนเมา

 **รายงานผลโครงการเพิ่มประสิทธิภาพบุคลากรท้องถิ่น**

 ข้าพเจ้า นางวิศิณีย์ เจิมพงค์ และผู้เข้าร่วมฝึกอบรมในวันที่ 13 ธันวาคม 2562 ณ ห้องประชุมสภาองค์การบริหารส่วนตำบลควนเมา และผู้เข้าร่วมศึกษาดูงาน ระหว่างวันที่ 15 – 21 ธันวาคม 2562 ณ จังหวัดชุมพร สุพรรณบุรี เชียงใหม่ ลำพูน ลำปาง กำแพงเพชร และเพชรบุรี สำนักงานปลัดองค์การบริหารส่วนตำบล องค์การบริหารส่วนตำบลควนเมา ได้รับอนุมัติเข้าฝึกอบรมและเดินไปศึกษาดูงานตามโครงการเพิ่มประสิทธิภาพบุคลากรท้องถิ่น ณ จังหวัดชุมพร สุพรรณบุรี เชียงใหม่ ลำพูน ลำปาง กำแพงเพชร และเพชรบุรีตามคำสั่งสภาองค์การบริหารส่วนตำบลควนเมาที่ 3/2562 เรื่อง ให้สมาชิกองค์การบริหารส่วนตำบลเดินทางไปราชการ ลงวันที่ 28 พฤศจิกายน 2562 , คำสั่งองค์การบริหารส่วนตำบลควนเมาที่ 510/2562 เรื่อง ให้บุคลากรเดินทางไปราชการ ลงวันที่ 27 พฤศจิกายน 2562 และหนังสืออำเภอรัษฎา ที่ ตง 0023.11/3711 เรื่อง ขออนุมัติเดินทางไปราชการ ลงวันที่ 4 ธันวาคม 2562 โดยสำนักงานปลัดองค์การบริหารส่วนตำบล

ควนเมา เป็นผู้จัดและรับผิดชอบ โครงการเพิ่มประสิทธิภาพบุคลากรท้องถิ่น งบประมาณตามโครงการฯ จำนวน 437,000 บาท (สี่แสนสามหมื่นเจ็ดพันบาทถ้วน)

**สรุปสาระสำคัญการฝึกอบรม**

**ชื่อโครงการ** โครงการเพิ่มประสิทธิภาพบุคลากรท้องถิ่น

**หลักการและเหตุผล**

องค์การบริหารส่วนตำบล เป็นหน่วยงานบริหารราชการส่วนท้องถิ่นที่มีหน้าที่ให้บริการสาธารณะแก่ประชาชนในหลายด้าน และมีภารกิจหลากหลายทั้งภารกิจตามกฎหมายจัดตั้ง และภารกิจที่ได้รับการถ่ายโอนจากหน่วยงานราชการอื่น เพื่อให้การบริหารองค์กรปกครองส่วนท้องถิ่นเป็นไปตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 6) พ.ศ. 2552 และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ดังนั้น การพัฒนาบุคลากรในองค์กรจึงเป็นสิ่งจำเป็นอย่างมากที่จะต้องมีการพัฒนาในการศึกษาค้นคว้าหาความรู้เพิ่มเติมอยู่เสมอ และให้สอดคล้องกับแนวทางเศรษฐกิจพอเพียง ซึ่งเป็นปรัชญาที่พระบาทสมเด็จพระปรมินทรมหาภูมิพลอดุลยเดช บรมนาถบพิตร มีพระราชดำรัสชี้แนะแนวทางการดำเนินชีวิตแก่พสกนิกรชาวไทย ปรัชญาดังกล่าวชี้ถึงแนวการดำรงอยู่และปฏิบัติตนของประชาชนในทุกระดับตั้งแต่ระดับครอบครัว ระดับชุมชน จนถึงระดับรัฐ โดยการจัดการอบรมให้ความรู้กับบุคลากรในหน่วยงานเพื่อเพิ่มศักยภาพในการปฏิบัติงานของผู้บริหาร สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง ที่จะต้องมีระบบความรู้และภูมิคุ้มกันในตัวที่ดีพอสมควร ต่อผลกระทบใดๆ อันเกิดจากการเปลี่ยนแปลง ทั้งภายนอกและภายใน ทั้งนี้จะต้องอาศัยความรอบรู้ ความรอบคอบ และความระมัดระวังอย่างยิ่งในการนำวิชาการต่าง ๆ มาใช้ในการวางแผนและการดำเนินการทุกขั้นตอน และขณะเดียวกันจะต้องเสริมสร้างพื้นฐานจิตใจของคนในชาติโดยเฉพาะเจ้าหน้าที่ของรัฐ ให้มีสำนึกในคุณธรรม ความซื่อสัตย์สุจริตและให้มีความรอบรู้ที่เหมาะสม ดำเนินชีวิตด้วยความอดทน ความเพียร มีสติ ปัญญา และความรอบคอบ เพื่อให้สมดุลและพร้อมต่อการรองรับการเปลี่ยนแปลงอย่างรวดเร็วและกว้างขวางทั้งด้านสังคม สิ่งแวดล้อม และวัฒนธรรม จากโลกภายนอกได้เป็นอย่างดี

 องค์การบริหารส่วนตำบลควนเมา ได้ตระหนักและเห็นความสำคัญด้านการพัฒนาบุคลากรของหน่วยงาน จึงได้จัดทำโครงการอบรมเพิ่มศักยภาพในการปฏิบัติงานของผู้บริหาร สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง ทั้งด้านเศรษฐกิจพอเพียง ด้านคุณธรรมจริยธรรม ด้านการบริหารจัดการขยะ ด้านการดูแลรักษาสิ่งแวดล้อมและทรัพยากรธรรมชาติ ด้านการบริหารจัดการกองทุน

-2-

หลักประกันสุขภาพ การบริหารจัดการศูนย์พัฒนาเด็กเล็ก เพื่อให้บุคลากรขององค์การบริหารส่วนตำบลควนเมา ได้มีความรู้เพิ่มเติม ในด้านการพัฒนาอาชีพในพื้นที่ตามแนวเศรษฐกิจพอเพียง และมีโอกาสศึกษาดูงานชุมชนต้นแบบต่างๆ เพื่อเป็นการเปิดโลกทัศน์ แลกเปลี่ยนเรียนรู้จากหน่วยงานอื่น ซึ่งจะก่อให้เกิดการพัฒนาในทุกๆ ด้าน ประสานความสัมพันธ์อันดี ภายในองค์กรและชุมชนตลอดจนการมีส่วนร่วมในการเพิ่มประสิทธิภาพของการบริหารจัดการของการพัฒนาท้องถิ่นขององค์การบริหารส่วนตำบลควนเมาต่อไป

**วัตถุประสงค์**

1 เพื่อส่งเสริมให้ผู้บริหารท้องถิ่น สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง ได้เรียนรู้หลักการวิธีการจากประสบการณ์จริงของหน่วยงานอื่นที่ประสบความสำเร็จ นวัตกรรมใหม่ นำมาปรับใช้ในการพัฒนาท้องถิ่นสำหรับการบริหารจัดการที่ดีต่อไป

2 เพื่อส่งเสริมให้ผู้บริหารท้องถิ่น สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง มีความรู้ด้านการบริหารจัดการที่ดี ด้านการบริหารจัดการขยะ ด้านการดูแลรักษาสิ่งแวดล้อมและทรัพยากรธรรมชาติ ด้านการบริหารจัดการกองทุนหลักประกันสุขภาพ และด้านการบริหารจัดการศูนย์พัฒนาเด็กเล็ก

3 เพื่อส่งเสริมให้ผู้บริหารท้องถิ่น สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง ได้นำแนวทางปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาใช้ในการบริหารจัดการที่ดีในหน่วยงานและชีวิตประจำวัน

**เป้าหมาย**

 คณะผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง จำนวน 37 คน

**วิธีดำเนินการ**

 ๑ ขออนุมัติโครงการฯ

 ๒ ประสานงานหน่วยงานต่าง ๆ ที่เกี่ยวข้อง

 3 ดำเนินการตามโครงการ

 ๔ รายงานผลโครงการฯ

 โดยกิจกรรมของโครงการเพิ่มประสิทธิภาพบุคลากรท้องถิ่น ประกอบด้วย

 1.จัดฝึกอบรมให้ความรู้ วันที่ 13 ธันวาคม 2562 ณ ห้องประชุมสภาองค์การบริหารส่วนตำบลควนเมา อำเภอรัษฎา จังหวัดตรัง มีกำหนดการดังนี้

 เวลา ๐8.3๐ น. ลงทะเบียน

 เวลา 09.00 น. พิธีเปิดการอบรม พร้อมมอบนโยบาย

 โดยปลัดองค์การบริหารส่วนตำบลควนเมา

 เวลา 09.30 น. การบรรยาย เรื่อง การดำเนินชีวิตตามแนวทางเศรษฐกิจพอเพียง

 โดย นายสมหมาย ธรรมกิจ ตำแหน่ง ประธานศูนย์เรียนรู้

 เศรษฐกิจพอเพียงอำเภอรัษฎา

 เวลา 10.30 น. รับประทานอาหารว่าง

-3-

 เวลา 10.45 น. การบรรยาย เรื่อง การบริหารจัดการขยะและการดูแลรักษา สิ่งแวดล้อมและทรัพยากรธรรมชาติที่ยั่งยืน

 โดย นางสปัน ชาญไชย ตำแหน่ง หัวหน้าสำนักปลัด

 และบรรยาย เรื่อง การบริหารจัดการศูนย์พัฒนาเด็กเล็ก

 โดย นายนิติพัฒน์ ไสยลักขณา ตำแหน่ง ผู้อำนวยการกองการศึกษาฯ

 เวลา 12.00 น. พักรับประทานอาหารกลางวัน

 เวลา 13.00น. บรรยายเรื่อง การบริหารจัดการที่ดีตามหลักธรรมภิบาล

 โดย ว่าที่ร้อยตรีหญิงลักษมี พันธ์งาม ตำแหน่ง นักส่งเสริมการ

 ปกครองท้องถิ่นชำนาญการปกครอง

 เวลา 14.00 น. รับประทานอาหารว่าง

 เวลา 14.15 น. การบรรยาย เรื่อง กองทุนหลักประกันสุขภาพและการจัดบริการ

 ดูแลระยะยาวด้านสาธารณสุขสำหรับผู้สูงอายุที่มีภาวะพึ่งพึงLTC

 (LongTerm Care)

 โดยนายสมชาย แก้วเพ็ง ตำแหน่งปลัดองค์การบริหารส่วนตำบล

 ควนเมา

 2. จัดให้เดินทางไปศึกษาดูงาน ระหว่างวันที่ 15 – 21 ธันวาคม 2563 รายละเอียด

วันที่ 15 ธันวาคม 2562

* เวลา 01.00 น.คณะศึกษาดูงานจำนวน 36 คน ออกเดินทางโดยรถยนต์โดยสารปรับอากาศ จาก องค์การบริหารส่วนตำบลควนเมา เพื่อศึกษาดูงาน เรื่อง การดำเนินงานด้านเศรษฐกิจพอเพียง ณ สวนนายดำ ตำบลตะโก อำเภอทุ่งตะโก จังหวัดชุมพร และเข้าพักที่จังหวัดนครปฐม

วันที่ 16 ธันวาคม 2562

* ออกเดินทางจากโรงแรมที่พักจังหวัดนครปฐม เพื่อเข้ารับการอบรมและศึกษาดูงาน เรื่อง การบริหารจัดการที่ดี ณ เทศบาลตำบลบ้านดอน อำเภออู่ทอง จังหวัดสุพรรณบุรี และเข้าพักที่จังหวัดตาก

 วันที่ 17 ธันวาคม 2562

 - ออกเดินทางจากโรงแรมที่พักจังหวัดตาก เพื่อเข้ารับการอบรมและศึกษาดูงาน เรื่อง

 กองทุนหลักประกันสุขภาพและการจัดบริการดูแลระยะยาวด้านสาธารณสุขสำหรับผู้สูงอายุที่มี

 ภาวะพึ่งพึง LTC (Long Term Care) ณ องค์การบริหารส่วนตำบลดอนแก้ว อำเภอแม่ริม

 จังหวัดเชียงใหม่และเข้าโรงแรมที่พักจังหวัดเชียงใหม่

 วันที่ 18 ธันวาคม 2562

 - ออกเดินทางจากโรงแรมที่พักจังหวัดเชียงใหม่ เพื่อเข้ารับการอบรมและศึกษาดูงาน เรื่อง

 การบริหารจัดการขยะ ณ เทศบาลตำบลอุโมงค์ อำเภอเมือง จังหวัดลำพูน และเข้า

 โรงแรมที่พักจังหวัดเชียงใหม่

-4-

 วันที่ 19 ธันวาคม 2562

 - ออกเดินทางจากโรงแรมที่พักจังหวัดเชียงใหม่ เพื่อเข้ารับการอบรมและศึกษาดูงาน ศึกษา

 ดูงานและเข้ารับการฝึกอบรมเกี่ยวกับเรื่อง การจัดการสิ่งแวดล้อมและการจัดการขยะ ณ

 เทศบาล ตำบลเกาะคา อำเภอเกาะคา จังหวัดลำปาง และเข้าโรงแรมที่พักจังหวัด

 กำแพงเพชร

 วันที่ 20 ธันวาคม 2562

 - ออกเดินทางจากโรงแรมที่พักจังหวัดกำแพงเพชร เพื่อเข้ารับการอบรมและศึกษาดูงาน

 ศึกษาดูงานและเข้ารับการฝึกอบรมเกี่ยวกับเรื่อง การบริหารจัดการศูนย์พัฒนาเด็กเล็ก ณ

 องค์การบริหารส่วนตำบลโค้งไผ่ อำเภอขาณุวรลักษบุรี จังหวัดกำแพงเพชร และเข้า

 โรงแรมที่พักจังหวัดเพชรบุรี

 วันที่ 21 ธันวาคม 2562

 - ออกเดินทางจากโรงแรมที่พักจังหวัดกำแพงเพชร เพื่อเข้ารับการอบรมและศึกษาดูงาน

 ศึกษาดูงานและเข้ารับการฝึกอบรมเกี่ยวกับเรื่อง การดำเนินชีวิตตามแนวทางเศรษฐกิจ

 พอเพียง ณ สวนสมเด็จพระศรีนครินทราบรมราชชนนี มูลนิธิชัยพัฒนา อำเภอชะอำ

 จังหวัดเพชรบุรีและเดินทางกลับถึงองค์การบริหารส่วนตำบลควนเมาโดยสวัสดิภาพ

**ผู้รับผิดชอบโครงการ**

องค์การบริหารส่วนตำบลควนเมา อำเภอรัษฎา จังหวัดตรัง

**ประโยชน์ที่ได้รับและนำมาประยุกต์ใช้ในหน่วยงาน**

1 ทำให้ผู้บริหารท้องถิ่น สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง ได้เรียนรู้หลักการวิธีการจากประสบการณ์จริงของหน่วยงานอื่นที่ประสบความสำเร็จ นวัฒกรรมใหม่ นำมาปรับใช้ในการพัฒนาท้องถิ่นของตนเอง

2 ทำให้ผู้บริหารท้องถิ่น สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง มีความรู้ด้านการบริหารจัดการที่ดี ด้านการบริหารจัดการขยะ ด้านการดูแลรักษาสิ่งแวดล้อมและทรัพยากรธรรมชาติ ด้านการบริหารจัดการกองทุนหลักประกันสุขภาพ และด้านการบริหารจัดการศูนย์พัฒนาเด็กเล็ก

3 ทำให้ผู้บริหารท้องถิ่น สมาชิกองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง ได้นำแนวทางปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาใช้ในการบริหารจัดการที่ดีในหน่วยงานและชีวิตประจำวัน

 ลงชื่อ วิศิณีย์ เจิมพงค์ ผู้เข้ารับการฝึกอบรม

 (นางวิศิณีย์ เจิมพงค์)